Хочаш наведаць сяброў за мяжой? Рыхтуй мора паперак — дзе вучышся ці працуеш? Колькі зарабляеш? Калі не працуеш-то чаму? Патрабаванні да запрашэнняў ад замежных сяброў ці родных таксама ўсё больш ускладняюцца — ад запрашаючага патрабуць даведку аб заробку, аб жыллёвых умовах, і г.д. Італьянская амбасада нават патрабуе адкрыць банкаўскі рахунак на імя таго, каго запрашаеш — не кожны можа выканаць усе гэтыя ўмовы, асабліва калі замежны сябар, напрыклад, студэнт ці проста чалавек, які не мае шмат грошай. Патрабаванні да фота на візы даксама робяцца ўсё больш жорсткімі з кожным годам. А запіс у амбасаду праз інтэрнэт? Хто мяркуе, што гэта лёгка — памыляецца… Некаторыя амбасады, напрыклад, Брытанская, прымаюць аплату за візу толькі праз банкаўскую карту. Для тых, хто яе не мае — дадатковы галаўны боль, ды яшчэ і ў сістэме онлайн-аплаты нярэдка ўзнікаюць тэхнічныя праблемы.